recursal/SuperWikiNEXT-32B huggingface dataset:
**עבדול מוגיס זאקריה** (באנגלית: **Abdul Zakaria Mugees**; נולד ב-27 בדצמבר 2001) הוא כדורגלן גנאי המשחק בעמדת הקיצוני באוד גרינלנד מליגת העל הנורווגית.

קריירה
------

מוגיס התחיל את הקריירה שלו בקבוצת הכדורגל דרימס מליגת העל הגנאית. ב-8 באפריל 2018 ערך את הופעת הבכורה שלו בקבוצה הבוגרת בתיקו 0–0 נגד קרלה יונייטד.

באוגוסט 2019 הצטרף לטכימן אלבן וונדררס. ב-25 בינואר 2020 הבקיע צמד בניצחון 0–2 נגד קרלה יונייטד.

ב-22 במרץ 2021 חתם במ.ס. אשדוד מליגת העל. ב-3 באפריל ערך את הופעת הבכורה שלו בקבוצה בתיקו 1–1 נגד עירוני קריית שמונה בו גם הבקיע את שער הבכורה שלו בליגת העל.

ב-25 בינואר 2022 הושאל להפועל רמת גן מהליגה הלאומית עד לסיום העונה. בסיום העונה חזר למ.ס. אשדוד ולליגת העל.

קישורים חיצוניים
----------------

* פרופיל, באתר ההתאחדות לכדורגל בישראל
* פרופיל, באתר Transfermarkt
* פרופיל, באתר Soccerway

הערות שוליים
------------

1. 1 2
2. ↑  יניב טוכמן‏, מ.ס. אשדוד: זקריה מוגיס נחת ויצטרף, באתר וואלה!‏, 23 במרץ 2021
3. ↑  מערכת ONE, ‏מוגיס הושאל להפועל ר"ג, ג'ורג' דיבה באשדוד, באתר ONE‏, 25 בינואר 2022
**אליזבת באום-שניידר** (בצרפתית: **Élisabeth Baume-Schneider**; נולדה ב-24 בדצמבר 1963) היא פוליטיקאית שווייצרית מן המפלגה הסוציאל-דמוקרטית (אנ'). מראשית שנת 2023 היא מכהנת כחברת מועצת הברית של המדינה.

ביוגרפיה
--------

אליזבת שניידר נולדה למשפחת איכרים בקנטון ברן. לאחר תום לימודיה התיכוניים למדה מדעי החברה באוניברסיטת נשאטל (אנ') וסיימה תואר מוסמך. בין השנים 1989–2002 עבדה כעובדת סוציאלית בקנטון ז'ורה ולאחר מכן במִנהל קנטון זה.

### קריירה פוליטית

בתחילת הקריירה הפוליטית שלה הושפעה באום-שניידר מתנועת סולידריות הפולנית והצטרפה למפלגה הסוציאל-דמוקרטית. בשנת 1995 נבחרה לחברה במועצה הגדולה של ז'ורה, ובשנת 2000 נבחרה לעמוד בראשה. בין 2003 ל-2015 הייתה חברה בממשלת קנטון ז'ורה וכיהנה כשרת החינוך ולאחר מכן כשרת התרבות והספורט.

בבחירות הפדרליות של 2019 נבחרה באום-שניידר למועצת הקנטונים, הבית העליון של אספת הברית. בנובמבר 2022 הכריזה על מועמדותה למועצה הפדרלית של שווייץ. ב-7 בדצמבר נבחרה למועצה הפדרלית והחליפה את חברת המועצה הפדרלית הפורשת מטעם המפלגה הסוציאל-דמוקרטית, סימונטה סומרוגה. באום-שניידר היא החברה הראשונה במועצה הפדרלית מקנטון ז'ורה, הצעיר מבין הקנטונים השווייצריים. בחירתה הייתה שנויה במחלוקת, שכן משמעותה היא שהחלק דובר הגרמנית של שווייץ, המהווה את רוב האוכלוסייה השווייצרית, נמצא כעת בתת-ייצוג במועצה הפדרלית - שלושה מתוך שבעה חברים. היא מונתה לעמוד בראש המחלקה הפדרלית למשפטים ומשטרה במקומה של קארין קלר-סוטר, שהפכה לראש מחלקת הכספים.

### חיים אישיים

באום-שניידר נשואה ואם לשני ילדים. היא מתגוררת בעיירה לה ברלה (אנ') שבקנטון ז'ורה. היא ילדה את בנה השני כאשר עמדה בראש המועצה הגדולה של ז'ורה בשנת 2000.

קישורים חיצוניים
----------------

ויקישיתוף מדיה וקבצים בנושא **אליזבת באום-שניידר** בוויקישיתוף
* אליזבת באום-שניידר, באתר המועצה הפדרלית של שווייץ
* אליזבת באום-שניידר, באתר אספת הברית של שווייץ

| חברי מועצת הברית של שווייץ |
| --- |
| 

|  |  |
| --- | --- |
| **נשיא שווייץ: אלן ברסה**
סגן הנשיא: ויולה אמהרד
ראש המחלקה לכספים: קארין קלר-סוטר
• ראש המחלקה לסביבה, תחבורה, אנרגיה ותקשורת: אלברט רסטי
• ראש מחלקת הפנים: אלן ברסה
• ראש המחלקה לעניינים כלכליים, חינוך ומחקר: גי פרמלן
• ראש המחלקה לענייני חוץ: איניאציו קאסיס
• ראש המחלקה לביטחון, הגנה אזרחית וספורט: ויולה אמהרד
• ראש מחלקת המשפטים והמשטרה: אליזבת באום-שניידר |  |

 |
**גיורגי מַמַּרְדַּשְׁוִילִי** (בגאורגית: **გიორგი მამარდაშვილი**; נולד ב-29 בספטמבר 2000 בטביליסי שבגאורגיה) הוא כדורגלן גאורגי המשחק בעמדת השוער בקבוצת ולנסיה מהלה ליגה, ובנבחרת גאורגיה.

קריירת מועדונים
---------------

### דינמו טביליסי

ממרדשווילי גדל במחלקת הנוער של דינמו טביליסי מליגת העל הגאורגית, ובעונת 2018 החל לשמש כשוער מחליף בקבוצה הבוגרת של המועדון.

### ההשאלה לאולימפי רוסתווי

לקראת עונת 2019 הושאל ממרדשווילי לאולימפי רוסתווי מליגת העל הגאורגית. ב-2 במרץ 2019 ערך את הופעת הבכורה שלו במועדון, בהפסד 1–4 ללוקומוטיב טביליסי במסגרת המחזור הראשון בליגה. הוא ערך 28 הופעות ליגה בעונה זו, ועזר לאולימפי רוסתווי להימנע מירידת ליגה.

### ההשאלה ללוקומוטיב טביליסי

לקראת עונת 2020 הושאל ממרדשווילי ללוקומוטיב טביליסי מליגת העל הגאורגית. ב-9 ביולי 2020 ערך את הופעת הבכורה שלו במועדון, בהפסד 1–4 לדינמו בתומי במסגרת המחזור החמישי בליגה. הוא שיחק במועדון במשך עונה וחצי, בהן ערך 29 הופעות ליגה.

### ההשאלה לוולנסיה

ב-7 ביוני 2021 הושאל ממרדשווילי לוולנסיה מהלה ליגה למשך עונה אחת, ונרשם כחלק מסגל קבוצת המילואים של המועדון, המשחקת בפרימרה דיויסיון RFEF. לאחר שהרשים את המאמן חוסה בורדאלאס בקדם העונה, ערך את הופעת הבכורה שלו בקבוצה הראשונה של המועדון בניצחון 0–1 על חטאפה במסגרת המחזור הראשון בליגה לעונת 2021/2022.

### מעבר קבוע לוולנסיה

ב-31 בדצמבר 2021 חתם ממרדשווילי על חוזה קבוע בוולנסיה, עד 2024.

קריירה בינלאומית
----------------

ב-8 בספטמבר 2021 ערך ממרדשווילי את הופעת הבכורה שלו בנבחרת גאורגיה, בהפסד 1–4 לנבחרת בולגריה במשחק ידידות.

קישורים חיצוניים
----------------

* גיורגי ממרדשווילי, ברשת החברתית אינסטגרם
* פרופיל, באתר Transfermarkt
* פרופיל, באתר Soccerway
* פרופיל, באתר BDFutbol
* פרופיל, באתר WorldFootball.net
* פרופיל, באתר National Football Teams
* פרופיל, באתר FootballDatabase.eu

הערות שוליים
------------

1. ↑  VCF Academy reaches agreement for the signing of Giorgi Mamardashvili באתר הרשמי של ולנסיה, 7 ביוני 2021 (באנגלית)
2. ↑  Mamardashvili ya está en València באתר Super Deporte, ‏ 3 ביולי 2021 (בספרדית)
3. ↑  Mamardashvili se hace gigante באתר Levante-EMV, ‏ 6 באוגוסט 2021 (בספרדית)
**רג'ינה פודן** (יידיש: רגינע פודעם), **לילית** (1922 – מאי 1943) הייתה פעילת התנגדות יהודיה בגטו ורשה, שהשתתפה במרד גטו ורשה.

ביוגרפיה
--------

פודן נולדה בשנת 1922 בוורשה למשפחה יהודית ענייה. אביה היה חייט במקצועו. היא סיימה את חטיבת הביניים ואז החלה לעבוד. משנת 1937 הייתה חברה בארגון הנוער הציוני השומר הצעיר .

במרד גטו ורשה
-------------

בשנת 1940 גורשה לגטו ורשה, שם השתתפה בפעילויות תרבותיות: שיחקה במועדון הדרמה העברי והשתתפה באופן פעיל בפעילות מחתרתית. היא הייתה חברה וחיילת בארגון היהודי הלוחם, שם השתמשה בשם בדוי **לילית**. היא שמרה על קשר בין הגטו למחתרת הפולנית.

במהלך המרד בגטו היא הייתה קשרית של קבוצות לחימה שפעלו בגטו. היא נפצעה במהלך הלחימה, והמשיכה להילחם. היא הכירה היטב את מנהרות הביוב של ורשה. הקבוצה הראשונה של כ-40 לוחמים אשר יצאה מהגטו דרך תעלות הביוב ברחוב אוגרודובה ב-29 באפריל, בהנהגתו של דוד נובודבורסקי, הובלה על ידי הקשרים של אי"ל פודן ושלמה ברצ'ינסקי: 

> 
> השעה הייתה 9 בבוקר, בעוד שעה עתידים היינו להיכנס למנהרה וממנה לתעלת הביוב. המלווים לילית (רגינה פודן) ושלמה (ברצ'ינסקי) קבלו פקודה לרדת לתעלה, לסייר בה ולהודיע לנו האם הדרך פנויה. חילקו אותנו לקבוצות... היינו עייפים ושבורים. מזה כמה יממות לא עצמנו עין ולא טעמנו דבר. התעלה הייתה צרה ונמוכה ומי הביוב הגיעו עד לברכיים. הריחות חנקו והחולדות קפצו מעל לראשנו ומדי פעם הגיעו מי הביוב עד לראש
> 
> 
> 
> 

.

הקבוצה השנייה של כ-34 לוחמים, יחד עם מספר מפקדים מאי"ל שברחו מהבונקר במילא 18 לפני נפילתו - מארק אדלמן, צביה לובטקין, טוסיה אלטמן ואחרים, יצאה ב-10 במאי דרך תעלות הביוב ברחוב פרוסטה על ידי קשר אי"ל, שמחה ראטהייזר רותם (קז'יק).

ההנחה היא שתאריך מותה הוא מאי 1943 (מקורות אחרים מציינים את התאריך 30 באפריל 1943).

שם המשפחה שלה נכתב לעיתים קרובות כשגוי כ- Fuden עקב טעות כתיב ששוחזרה מאוחר יותר פעמים רבות.

קישורים חיצוניים
----------------

ויקישיתוף מדיה וקבצים בנושא **רגינה פודן** בוויקישיתוף

הערות שוליים
------------

1. 1 2  *Odczytane listy. Opowieści o powstańcach żydowskich*. Kraków: Wydawnictwo Literackie. 2003. p. 66. ISBN 83-08-03314-8.
2. ↑  *Getto Warszawskie*
3. ↑  אהרן כרמי, חיים פרימר, **מן הדליקה ההיא, סיפורם של שני לוחמים מגיטו וארשה**, בית לוחמי הגטאות והקיבוץ המאוחד, תשל"ג-1961, עמ' 156-146
4. ↑  ישראל גוטמן, **יהודי ורשה 1939–1943, גיטו, מחתרת, מרד**, הוצאת ספרית הפועלים, 1977, עמ' 430-429
5. ↑  שמחה רותם (קז'יק), **ובתוכי העבר... בארגון היהודי הלוחם**, משרד הביטחון-הוצאה לאור, בית לוחמי הגטאות והוצאת הקיבוץ המאוחד, תשמ"ד-1984, עמ' 61-58
6. ↑  ישראל גוטמן, **יהודי ורשה 1939–1943, גיטו, מחתרת, מרד**, הוצאת ספרית הפועלים, 1977, עמ' 432-430
7. ↑  יצחק צוקרמן, **שבע השנים ההן: 1945-1939**, הקיבוץ המאוחד ובית לוחמי הגטאות, 1990, עמ' 327-324
**גריגורי מיכאילוביץ' סורקיס** (באוקראינית: **Григорій Михайлович Суркіс**; נולד ב-4 בספטמבר 1949) הוא איש עסקים ופוליטיקאי יהודי אוקראיני, עסקן כדורגל. סגן נשיא אופ"א בין 24 במאי 2013 ל-7 בפברואר 2019. נשיא התאחדות הכדורגל האוקראינית בין 2000–2012. נשיא דינמו קייב בשנים 1993–1998. חבר הראדה העליונה של אוקראינה של הכינוס השלישי, הרביעי, והתשיעי.

קורות חיים
----------

גריגורי סורקיס נולד ב-4 בספטמבר 1949 במשפחה יהודית באודסה. אחיו הצעיר הוא איגור סורקיס, נשיא דינמו קייב.

גריגורי סורקיס בעל השכלה גבוהה, בשנת 1972 סיים את לימודיו במכון הטכנולוגי של קייב לתעשיית המזון עם תואר במכונות ומכשור לייצור מזון, הסמכה - מהנדס מכונות.

בשנים 1998–2006: חבר הראדה העליונה. במשך תקופה ארוכה היה חבר בגופים המנהלים של המפלגה הסוציאל-דמוקרטית של אוקראינה (אנ').

קישורים חיצוניים
----------------

ויקישיתוף מדיה וקבצים בנושא **גריגורי סורקיס** בוויקישיתוף

הערות שוליים
------------

1. ↑

|  |  |
| --- | --- |
| בקרת זהויות עריכת הנתון בוויקינתונים | 
* NLP: a0000003555460
* VIAF: 803147967343984200008
* WorldCat: viaf-803147967343984200008

 |
**גרייס בארקר** (באנגלית: **Grace Barker**; נולדה ב-20 בפברואר 1998), המוכרת תחת שם הבמה **גרייסי** (**GRACEY**), היא זמרת בריטית.

קריירה
------

ב-28 באוקטובר 2018, נודע כי היא הייתה אחד מהכותבים של השיר "By Your Side" של ג'ונאס בלו בהשתתפות ריי.

ב-31 במאי 2019, נודע כי היא הייתה אחד מהכותבים של השיר "Ritual" של טייסטו, ג'ונאס בלו וריטה אורה.

ב-20 בספטמבר 2019, היא הוציאה את המיני-אלבום הראשון שלה, *Imposter Syndrome*.

ב-13 בדצמבר 2019, היא הוציאה, בשיתוף פעולה עם 220 Kid (אנ'), את הסינגל "Don't Need Love". השיר הגיע בשיאו למקום התשיעי במצעד הסינגלים האירי, למקום ה-13 במצעד הסינגלים הסקוטי, למקום התשיעי במצעד הסינגלים הבריטי, למקום הראשון במצעד הדאנס הבריטי ולמקום ה-41 במצעד שירי הדאנס/אלקטרוני. כמו כן, השיר זכה בתואר פלטינה מ-BPI. כמו כן, השיר היה מועמד בקטגוריית סינגל בריטי בפרסי המוזיקה הבריטית.

ב-19 במרץ 2020, היא התארחה בגרסה האקוסטית של הסינגל "Higher" של קלין בנדיט בהשתתפות איאן דיור.

ב-22 במאי 2020, היא הוציאה, בשיתוף פעולה עם רואל, את הסינגל "Empty Love". השיר הגיע בשיאו למקום ה-21 במצעד המוזיקה הרשמי של ניו זילנד.

ב-10 ביולי 2020, נודע כי היא הייתה אחד מהכותבים של השיר "Make You Dance" של מייגן טריינור.

ב-13 בנובמבר 2020, היא הוציאה את המיני-אלבום השני שלה, *The Art of Closure*.

ב-13 באוקטובר 2021, היא הוציאה את המיני-אלבום השלישי שלה, *Fragile*.

ב-3 ביוני 2022, היא הוציאה, בשיתוף פועלה עם ג'קס ג'ונס ומרטן סולבג, את הסינגל "Lonely Heart". השיר הגיע בשיאו למקום ה-70 במצעד הסינגלים הבריטי ולמקום ה-97 במצעד הסינגלים האירי.

ב-27 ביוני 2022, נודע כי היא הייתה אחת מהכותבים של השיר "Catch Me in the Air" של רינה סאוואיאמה.

ב-15 בספטמבר 2022, נודע כי היא הייתה אחת מהכותבים של השיר "Psycho" של אן-מארי ואייץ'.

1. ↑  Savage, Mark (6 ביוני 2020). "Meet Gracey: The pop star who lost her voice as her career took off". BBC. נבדק ב-9 בפברואר 2021. `{{cite web}}`:  (עזרה)
2. ↑  "Get to Know: Gracey". MTV. 25 ביוני 2020. נבדק ב-14 באוקטובר 2020. `{{cite web}}`:  (עזרה)
**אוניברסיטת דרקסל** (באנגלית: **Drexel University**) היא אוניברסיטת מחקר פרטית שהקמפוס הראשי שלה בפילדלפיה, פנסילבניה, ארצות הברית. היא נוסדה בשנת 1891 על ידי אנתוני ג'יי דרקסל, איש עסקים ופילנתרופ. בתחילה, המוסד נוסד **כמכון דרקסל לאמנות, מדע ותעשייה**. שמו שונה ל**מכון הטכנולוגי של דרקסל** ב-1936, לפני שקיבל את שמו הנוכחי ב-1970.

בשנת 2020 למדו באוניברסיטה למעלה מ-24,000 סטודנטים ופעלו בה למעלה מ-70 תוכניות לתואר ראשון ויותר ממאה תוכניות לתארים מתקדמים. מבין הבוגרים הבולטים של המכללה ניתן למנות את ויולט אוקלי, מליק רוז, דייוויד שולקין, אליה סבור, קתרין מקנמרה, פול ברן ואלאסן ואטארה.

האוניברסיטה חברה באיגוד האוניברסיטאות הטכנולוגיות העצמאיות.

היסטוריה
--------

 פסל אנתוני ג'יי דרקסל של משה ג'יי יחזקאל, 1904. הפסל הוצב בקמפוס דרקסל ב-1966.
 הבניין הראשי שנחנך ב-1891.
אוניברסיטת דרקסל נוסדה בשנת 1891 כמכון דרקסל לאמנות, מדע ותעשייה על ידי איש הכספים והפילנתרופ של פילדלפיה אנתוני ג'יי דרקסל. היעד המקורי של המוסד היה לספק הזדמנויות חינוכיות ב"מקצועות ומדעים" לנשים וגברים מכל הרקעים החברתיים. המוסד נודע כמכון הטכנולוגי של דרקסל ב-1936 שב-1970 קיבל מעמד של אוניברסיטה. בכך הפך המכון לאוניברסיטת דרקסל.

למרות שינויים רבים במאה השנים הראשונות שלה, האוניברסיטה שמרה על אופייה הפרטי והכללי. בשנת 1919 המכון הציג תוכניות מהותיות להכנת הסטודנטים לקריירה משמעותית.

בשנים 1995–2009, אוניברסיטת דרקסל עברה שינויים רבים ובהם עלייה במספר הסטודנטים וסינון קפדני יותר. בשנת 2002 הוקמה המכללה האוניברסיטאית לרפואה של דרקסל. בשנת 2006 הוקם בית הספר למשפטים, ובשנת 2011 השיג בית הספר למשפטים את כל האישורים של איגוד עורכי הדין האמריקאי.

דירוג אקדמי
-----------

* דירוג שנגחאי - מקומות 301–400
* דירוג QS - מקומות 651–700
* דירוג Times Higher Education - מקומות 351–400

קישורים חיצוניים
----------------

ויקישיתוף מדיה וקבצים בנושא **אוניברסיטת דרקסל** בוויקישיתוף
* אוניברסיטת דרקסל, ברשת החברתית פייסבוק
* אוניברסיטת דרקסל, ברשת החברתית אקס (טוויטר)
* אוניברסיטת דרקסל, ברשת החברתית אינסטגרם
* אוניברסיטת דרקסל, באתר אנציקלופדיה בריטניקה (באנגלית)

הערות שוליים
------------

1. ↑  "Drexel University Earle Mack School of Law ABA Accreditation". נבדק ב-2 בדצמבר 2011. `{{cite web}}`:  (עזרה)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007580112405171
* GND: 94082-3
* ISNI: 0000 0001 2181 3113
* LCCN: n50075769
* MusicBrainz: baf9f1a1-f169-4bdb-8391-c9f3a45779be
* VIAF: 148782158
* WorldCat: lccn-n50075769

 |
**צבי תומסון** (שם מדעי: ***Eudorcas thomsonii***) הוא אחד המינים הידועים ביותר בתת-משפחת הצבאיים. הוא קרוי על שם החוקר ג'וזף תומסון. ככל הנראה קיימים כ-650,000 צביי תומסון בעולם והוא נחשב לצבי הנפוץ ביותר במזרח אפריקה.

מאפיינים
--------

צבעו של צבי תומסון הוא חום בהיר (בעיקר על גבו וצווארו), בטנו לבנה ומעליה פס שחור. גובהו נע בין 50 ל-70 ס"מ. משקל הנקבה 25-15 ק"ג ומשקל הזכר 35-20 ק"ג. תוחלת החיים שלו בטבע היא כ-10.5 שנים.

התנהגות ואקולוגיה
-----------------

צבאי תומסון חיים בערבות הסוואנה של אפריקה, בעיקר במחוז סרנגטי בקניה וטנזניה. הם מעדיפים ערבות בעלות עשב קצר בתור בית גידול, אך בעת נדידה שוהים גם בערבות בעלות עשב גבוה ובחורשות עצים סבוכות.

צבי תומסון יכול להגיע למהירות של עד 80 קמ"ש. הטורף העיקרי שלו, הברדלס, מגיע למהירות של עד 110 קמ"ש. יתרונו של הצבי הוא ביכולתו לרוץ במהירותו המקסימלית לאורך זמן ממושך יותר, בעוד שהברדלס יכול לשמר על מהירותו רק לאורך מאות מטרים. יתרון נוסף שיש לצבי הוא יכולתו לבצע פניות חדות מהר יותר מהברדלס, ואף לרוץ בצורת זיגזג. לעיתים מבחינים הצבאים בברדלס כשהוא אורב להם, ועורכים מעין תצוגת דילוגים המסמנת לטורף שהוא כבר התגלה.

טורפים נוספים של צבי תומסון הם האריות והצבועים, אשר משתמשים בכוח הלהקה על מנת לגבור על מגבלת המהירות שלהם, ולעיתים גם נמרים, זאבים טלואים, פיתוני סלעים ותנינים. הצעירים נטרפים גם על ידי תן שחור-גב, קרקל, בבון זית ואף עיטים. נקבות הצבאים נלחמות בבבונים ובעיטים בקרניהן ולעיתים מצליחות להבריחם. העופרים הרכים נוהגים לשכב ולהיצמד לקרקע בעת סכנה, כיוון שהם קטנים יותר, צבעם מוסווה יותר והם מתקשים לרוץ במהירות.

העופרים נשארים עם אמותיהם עד לגיל ההתבגרות, ולאחר מכן הנקבות נכנסות לנחלת זכר חזק ודומיננטי, והעופרים הצעירים מתחילים לחיות בשבטי רווקים עד שהם חזקים מספיק להילחם על נחלה.

גלריה
-----

* 
* 
* מאבק בין שני זכריםמאבק בין שני זכרים
* 
* 
* 
* צבי מרים זנבצבי מרים זנב
* נקבהנקבה

קישורים חיצוניים
----------------

ויקישיתוף מדיה וקבצים בנושא **צבי תומסון** בוויקישיתוף
* צבי תומסון, באתר ITIS (באנגלית)
* צבי תומסון, באתר NCBI (באנגלית)
* צבי תומסון, באתר Animal Diversity Web (באנגלית)
* צבי תומסון, בבסיס הנתונים ARKive (באנגלית)
* צבי תומסון, באתר האנציקלופדיה של החיים (באנגלית)
* צבי תומסון, באתר GBIF (באנגלית)

הערות שוליים
------------

1. ↑  צבי תומסון באתר הרשימה האדומה של IUCN
2. ↑  Auman, A.; R. Fye and T. Dewey 2009. "Eudorcas thomsonii", Animal Diversity Web. Accessed June 06, 2012

| צבאיים |
| --- |
| אנטילופות ערבה |
| צבי | צבי הנגב • צבי מצוי • צבי הודי • צבי קווייר • צבי רים • צבי ספיקי • צבי הזפק • צבי החול • צבי ארלנג'ר • צבי ערבי |  |
| צבי אמיתי | צבי תומסון • צבי מונגאלה • צבי אדום חזית • צבי הוגלין • צבי אדום |
| צבי דק-צוואר | צבי יחמורי • צבי גראנט • צבי סומרינג |
| צבי קלארק | צבי קלארק |
| צבי ג'ירפי | צבי ג'ירפי |
| אנטילופה הודית | אנטילופה הודית |
| דלגן | דלגן |
| צבי יעלי | צבי יעלי פרז'וואלסקי • צבי יעלי מונגולי • צבי יעלי טיבטי |
| סאיגות |
| סאיגה | סאיגה |
| אנטילופות סבך |
| אוריבי | אוריבי |
| צבי הסלעים | צבי הסלעים |
| אנטילופה ננסית | דלקרן המושק • אנטילופה מלכותית • אנטילופת בייטס |
| דיקדיק | דיקדיק גינתר • דיקדיק קירקי • דיקדיק כסוף • דיקדיק סולט |
| דוקרן | דוקרן הסטינבוק • דוקרן הכף • דוקרן שארפי |
| אנטילופת ביירה | אנטילופת ביירה |

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007554195905171
* LCCN: sh2006003635

 |
**דוד בייגלמן** (באנגלית: **David Beyglman** בפולנית: **Dawid Bajgelman**‏; 1897–1944) היה מעבד ומלחין יהודי-פולני.

חייו
----

בייגלמן נולד במרץ באוסטרובייץ שוויינטוקז'יסקי שבפולין למשפחה של מוזיקאים. בילדותו עבר ללודז' עם משפחתו, שם ניגן עם אביו בתזמורת של תיאטרון זנדברג וב-1912 היה למנהל מוזיקלי של התיאטרון. נוסף לעבודתו כמעבד שירים ומוזיקה לאופרטות יידיש, גם הלחין מוזיקה מקורית. במהלך מלחמת העולם הראשונה המשיך לעסוק בעיבודי מוזיקה לאופרטות. עיבודיו בוצעו בלודז' ובערים אחרות והוא יצא עם להקות נגנים וזמרים לסיורי קונצרטים ברחבי אירופה, דרום אפריקה ודרום אמריקה.

בשנת 1928 התמנה בייגלמן למלחין הבית של קבוצת הרביו הסאטירי-מוזיקלי "אררט", בניהולו של משה פולאוור. לקבוצה זו כתב בייגלמן מספר רב של שירים, שהתחבבו מאוד על הקהל. הוא הלחין מוזיקה גם ללהקות תיאטרון פולניות אחרות, כגון "הזמיר", תיאטרון סטודיו ביידיש שפעל בלודז' וביצע בשנת 1932 את "מסעות בנימין השלישי", על פי מנדלה מוכר ספרים, שלו חיבר את המוזיקה. בשנת 1939 עיבד מחזור ממיטב קטעי האופרטה של אברהם גולדפדן.

עם פרוץ מלחמת העולם השנייה, חזר בייגלמן ללודז', שם ייסד יחד עם פולאוור תיאטרון קטן בגטו המקומי. לתיאטרון זה הרבה להלחין ואף כתב מילים משלו לשירים. אחד משיריו הוא "ציגוינר ליד", "שיר הצועני", המתאר את הטרגדיה של הצוענים שנכלאו בלודז'. עוד כתב לתיאטרון הגטו שני שירים למילים מאת המשורר ישעיהו שפיגל. פעולות התרבות של בייגלמן בגטו לודז' כללו גם ניצוח על קונצרטים, עיבודי מוזיקה והלחנה להצגות רבות, וכן ארגון מקהלה ולהקת מחול.

אשתו של בייגלמן מתה בגטו. עם חיסולו של גטו לודז' באוגוסט 1944, בייגלמן נשלח לאושוויץ. לדברי יונאס טורקוב, לקח עמו כינור ותווי נגינה, בתקווה להינצל. הוא נרצח באושוויץ באוגוסט 1944. בנו שרד והיגר לארצות הברית.

קישורים חיצוניים
----------------

ויקישיתוף מדיה וקבצים בנושא **דוד בייגלמן** בוויקישיתוף

* דוד בייגלמן, באתר MusicBrainz (באנגלית)
* דוד בייגלמן, דף שער בספרייה הלאומית
* אתר "מוזיקה ושואה", ביוגרפיה של דוד בייגלמן
* ביוגרפיה של דוד בייגלמן באתר השטעטל הווירטואלי (בפולנית)

הערות שוליים
------------

1. 1 2 3 4  אתר "מוזיקה ושואה", ביוגרפיה של דוד בייגלמן

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007309987305171
* CiNii: DA16456046
* GND: 1222312530
* ISNI: 0000 0000 7966 5304
* MusicBrainz: 1bf02ccb-39f3-4937-80b1-bd539da384f0
* VIAF: 121352176
* WorldCat: viaf-121352176

 |
אות דגום ב-PCM
דגימה וכימות אות ב 4 ביטים
זרם סיביות משודר
**אפנון דופק מקודד** (באנגלית: **Pulse-code modulation**, או בקיצור: **PCM**) היא שיטה לייצוג דיגיטלי של אותות אנלוגיים.
בשיטה זו, עוצמת האות האנלוגי נדגמת בתדירות קבועה, ואז נשמרת כמילת קוד דיגיטלית, הקרובה ביותר לעוצמה האנלוגית שנדגמה (כימות).

שיטת ה-PCM משמשת כבר שנים להעברה דיגיטלית של שיחות טלפון, כקידוד השמע הנפוץ ביותר בקובצי wav, ובתקליטורים, וגם כקידוד סטנדרטי בפורמטי וידאו (אולם אין זו שיטת קידוד נפוצה, בגלל נפחי המידע הגדולים והרצון לדחוס את המידע - לדוגמה: DVD). שימוש נוסף הוא להעברת מידע לטווחים קצרים או בתוך מערכות.

אפנון
-----

בדוגמה אות סינוסי (באדום) שנדגם וכומת (Quantized) עבור PCM. האות נדגם במחזוריות ועבור כל אחד מהערכים נבחר קוד לפי אלגוריתם מסוים המניב ערכים בדידים כייצוג של האות המקורי אשר ניתן לאחסנו או לעבדו.

עבור האות הסינוסי, המוצג כאן, הערכים המכומתים הם (משמאל לימין): ...14, 15, 15, 15, 14, 13, 11, 9, 8. קידוד הערכים למילות קוד בנות 4 ביטים יהיה (משמאל לימין) : 
...1110, 1111, 1111, 1111, 1110, 1101, 1011, 1001, 1000 (לדוגמה: {\displaystyle 1\*2^{3}+0\*2^{2}+0\*2^{1}+0\*2^{0}=8+0+0+0=8}),

ערכים אילו ניתן לעבד על ידי DSP או לשדרם כפולסים (מכאן למעשה השם) ולרבב אותם עם אותות אחרים כמו שנעשה במשך שנים בטלפוניה בשיטה הנקראת TDM.
מימוש PCM הוא פשוט יחסית וניתן לבצוע על ידי שבב פשוט המכיל ממיר אנלוגי לספרתי (ADC).

פענוח
-----

שחזור או פענוח האות הוא התהליך ההפוך, המרת זרם הפולסים חזרה למילות קוד, המרתן על ידי ממיר ספרתי לאנלוגי ולבסוף שימוש במסנן מעביר נמוכים LPF כדי להחליק את האות או לסנן את התדרים הגבוהים.

קיימות גם שיטות ספרתיות מתקדמות כמו DPCM, ADPCM ואפנון דלתא.

ראו גם
------

* תורת הדגימה
* אפנון דופק מקודד דיפירנציאלי (DPCM)

קישורים חיצוניים
----------------

| מיזמי קרן ויקימדיה |
| --- |
| ויקימילון ערך מילוני בוויקימילון: **PCM** |
| ויקישיתוף תמונות ומדיה בוויקישיתוף: **אפנון דופק מקודד** |

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007548537305171
* BnF: cb136023289 (data)
* NDL: 00569065

 |
המונח "אובות" מפנה לכאן. לערך העוסק ביישוב בערבה, ראו עיר אובות.מפה של נדודי בני ישראל 1641
**אֹבֹת** הוא אתר מקראי, אחת התחנות בנדודי בני ישראל במדבר במסעם לארץ ישראל. שמה מופיעה בספר במדבר. בני ישראל עצרו באובות בדרכם מפונון והמשיכו בדרכם לעיי העברים.

פירוש השם וזהות המקום
---------------------

הטענה הרווחת היא שאובות הן נאדות מים וזאת לפי הכתוב בספר איוב. לכן, ייתכן שהכוונה היא למעיין, שממנו היו רגילים למלא את הנאדות במים. יש הסוברים כי מקור השם אובות הוא במילה אויבים.[דרוש מקור] סברה אחרת מקשרת לשונית את השם אובות לפולחן המתים והאוב שהיה נפוץ בקרב המואבים. פולחנם התרכז בעבודת בעל פעור באזור המזרחי של ים המלח.

לגבי זיהוי מקומו של אובות, נחלקו החוקרים. לפי וצנשטיין, אובות היא אל-ויבה. זאת על אף שאל-ויבה נמצאת מערבית לפונון, ובניגוד לכיוון ההתקדמות של בני ישראל שנעו שלב זה במסעם בכיוון צפון.

רייט הציע שמדובר באל-חֻצֻב, צפון מערבית לפונון.

עם זאת, לפי הצעת ליונשטם בצו המיסים של באר שבע, מוזכר יישוב אחרי תמר שעשוי להיות אובות, ואם אכן כך אזי אובות אמורה להיות צפון-מזרחית לפונון ודרומית לנחל זרד.

פרס מזהה את אובות עם אל-עינה במואב, צפונה מנחל זרד, בדרך המלך. זיהוי זה העלה מספר התנגדויות הקשורות לכך שמעבר נחל זרד נוח מאוד להגנה ובאזור התגלה גם מבצר מתקופת הברזל כך שלא מסתבר שבני ישראל עברו בדרך המלך את גבול מואב אלא הקיפו את מואב ממזרח.

הערות שוליים
------------

1. ↑  ספר במדבר, פרק כ"א, פסוקים י'–י"א
2. ↑  ספר איוב, פרק ל"ב, פסוק י"ט.
3. ↑  עמנואל הראובני, **לקסיקון ארץ ישראל**, תל אביב, משרד החינוך, 2010, עמ' 756
4. ↑  Karel van der Toorn, Bob Becking, Pieter Willem van der Horst, **Dictionary of Deities and Demons in the Bible**, page 147, Article: baal peor.
5. 1 2 3 4  שמואל אפריים ליונשטם, **אנציקלופדיה מקראית: אוצר הידיעות של המקרא ותקופתו**, כרך א', ירושלים, מוסד ביאליק, 1950, עמ' 69.

|  |  |  |
| --- | --- | --- |
| **קודמת**:**פינון** | **נדודי בני ישראל במדבר** | **הבאה**:**עיי העברים** |
**בית הכנסת של הרובע העליון**, (באזרית: Yuxarı məhəllə sinaqoqu), הוא בית כנסת שנבנה במאה ה-19 בעיר אוג'וז שברפובליקה של אזרבייג'ן.

היסטוריה
--------

בית הכנסת של הרובע העליון, נמצא בחלק העליון של הרובע היהודי בעיר אוג'וז. הוא נבנה בשנת 1897 בסיועו ובהדרכתו של הרב ברוך עבור קהילת היהודים ההרריים. באותה העת היה קיים כבר בחלק התחתון של הרובע היהודי בית הכנסת שנבנה בשנת 1849 אשר כונה בית הכנסת של הרובע התחתון.

בית הכנסת של הרובע העליון שוכן בכיכר קטנה במרכז הרובע היהודי. בדומה לבתים אחרים בעיירה הוא נבנה מאבן לא מסותתת ומלבנים. בקיר הדרומי היו במקור שלושה שערים, מתוכם שניים סגורים. החזית הראשית מעותרת בעמודים בסגנון כפרי ובכרכוב קשתי. בחלל הפנימי נמצא אולם תפילה שרוחבו תשע מטרים ואורכו שמונה עשר מטרים. ארון הקודש מעוטר בלבנים.

בתקופת השלטון הסובייטי בית הכנסת נסגר, ומאוחר יותר שימש כמחסן מלח.

בין השנים 2004 - 2006 בוצע שיקום ושחזור בית הכנסת על ידי היהודים המקומיים. מאז הוא פתוח לקהל המקומי ולתיירים.

מפת נדידת היהודים מירושלים לאזרבייז'אן

קהילת יהודי אוג'וז
------------------

קהילת יהודי אוג'וז שייכת לקהילת יהודי ההרים. אלה יהודים שחיים בהרי הקווקז כבר מהמאה השמינית לספירה. על פי המסורת, יהודי הקווקז הם צאצאים של יהודי ממלכת יהודה שהוגלו לממלכת בבל.

השוואה בין אותיות עבריות, לטיניות וקיריליות
שפתם מכונה בפיהם ג'וּהוּרי והיא ניב של יהודית פרסית בתוספת מילים מעברית, ערבית, אזרית ורוסית. הניב שהיה מדובר באזור אוג'וז נחשב לשפה מתה שכן מעריכים כי רק כ - 300 איש עדיין מכירים אותו. עד לתחילת המאה העשרים השפה נכתבה באותיות עבריות. בשנת 1929 הוחלט להשתמש באותיות לטיניות והחל משנת 1938 באלפבית הקירילי.

מפת ישראל ושכנותיה
בין השנים 1930–1933 חיו באוג'וז בין 2000 ל - 2500 יהודים. חלק עזבו בתקופת מלחמת העולם השנייה והחלק הנותר עזב בשנת 1990 לאחר התפרקות ברית המועצות. מעריכים כי בשנת 2019 חיו באוג'וז רק עשרות בודדות של יהודים.

בשנים בהן הקהילה הייתה גדולה התקיימו בבית הכנסת שיעורים בנושא ההיסטוריה היהודית. לצורך זה חוברו חומרי לימוד שחלקם עדיים מוצגים בבית הכנסת כגון:

- מפה המתארת את מסלול הגעת היהודים מירושלים לאזרבייג'ן דרך איראן ועיראק.

- לוח המציג אותיות עבריות ליד אותיות קיריליות ולטיניות ואת הגייתם.

- מפה המציגה את ישראל ואת שכנותיה.

ראו גם
------

* יהדות אזרבייג'ן
* בית הכנסת של הרובע התחתון

קישורים חיצוניים
----------------

ויקישיתוף מדיה וקבצים בנושא **בית הכנסת של הרובע העליון** בוויקישיתוף

הערות שוליים
------------

1. ↑  **Mountain Jews: Customs and Daily Life in the Caucasus**, UPNE, 2002, מסת"ב 978-965-278-315-8. (באנגלית)
2. ↑  Jewish Heritage in Azerbaijan - Oghuz, European Jewish Heritage powered by AEPJ (באנגלית בריטית)
3. ↑  **Mountain Jews: Customs and Daily Life in the Caucasus**, UPNE, 2002, מסת"ב 978-965-278-315-8. (באנגלית)
4. ↑  THE JEWISH STORY OF OGHUZ, AZERBAIJAN
**לחמניות גבינה**, ולעיתים "**לחם גבינה**", הן לחמניות קטנות בטעם גבינה, פופולריות למדי בבוליביה, ברזיל, פרגוואי וצפון ארגנטינה. בברזיל הן נקראות "פאו ג'י קייז'ו" (pão de queijo), ובאמריקה הספרדית הן נקראות "צ'יפה" (chipá) או "קוניאפה" (cuñapé).

לחמניות הגבינה מיוצרות מעמילן תירס או עמילן קסאווה ועיקר ייחודן במרקמן הפנימי, שהוא לח וצמיגי. צורת הלחמניות כדורית, בקוטר של כמה סנטימטרים, ולעיתים צורתן מעין כדור משוטח בגובה של כשלושה-ארבעה סנטימטרים ובקוטר של כעשרה. בפרגוואי ובצפון ארגנטינה נהוג להכין לחמניות גבינה קטנות יותר.

לחמניות הגבינה נמכרות לרוב בדוכנים בצידי הרחוב או בידי רוכלים. מחירן נמוך לרוב והן פופולריות עד מאוד.

בברזיל
------

"פאו ג'י קייז'ו" או "פאו דה קייז'ו" (pão de queijo; מילולית: "לחם גבינה") הוא מרכיב טיפוסי במטבח הברזילאי, במיוחד במדינות מינאס ז'ראיס וגויאס. מקורו של המאכל אינו ודאי, ומניחים כי הופיע במאה ה-18, למרות שהוא הפך לנפוץ במיוחד לאחר שנות ה-50 של המאה ה-20. כיום פאו ג'י קייז'ו מהווה פריט נפוץ בארוחת הבוקר, לצד כוס קפה. בשנים האחרונות ניתן אף לקנותו בצורת בצק קפוא להכנה ביתית.

הודות למסורת הארוכה של אפיית הפאו ד'י קייז'ו במדינת מינאס ז'ראיס ותעשיית מוצרי החלב שלה, ובמיוחד גבינות מינאס, ידועה המדינה בברזיל כמקור לפאו ד'י קייז'ו מעולה בטעמו ואיכותו. מוניטין זה מהווה גם מקור גאווה מקומית עבור "מינירוס" (בני המדינה) רבים.

באמריקה הספרדית
---------------

באזור התפוצה של שפת הגוארני נפוצות לחמניות הגבינה ביותר תחת השמות chipá, chipa, chipacito ולעיתים chipa'í. מגמות הגירה בתוך החרוט הדרומי החל ממחצית המאה ה-20 הביאו להרחבת תפוצת הצ'יפה גם לצפון מזרח ארגנטינה, וכיום זהו מאכל נפוץ גם במטרופולין הגדול של בואנוס איירס, קורדובה, רוסריו וכדומה. הצ'יפה נמכר, לרוב, בשקיות נייר בצידי הרחוב, ומהווה חטיף פופולרי בזמן של חגיגות עממיות ודתיות.

בצפון ארגנטינה ובבוליביה קיים מאכל דומה הקרוי "קוניאפה" (cuñapé), הדומה לצ'יפה במרכיביו, אך שונה בממדיו הגדולים יותר. באקוודור ניתן למצוא את ה"מוצ'ינס דה יוקה" (muchines de yuca) ובקולומביה את ה"בוליטאס דה יוקה" (bolitas de yuca). 

בפראגוואי נפוץ וריאנט של הצ'יפה הנקרה "צ'יפה גדולה" (chipa guasu או chipá guazú), האפוי מקמח תירס, ואשר מהווה מרכיב פופולרי בימי שישי, ובמהלך ימי התענית, שכן אינו מכיל בשר.

קישורים חיצוניים
----------------

ויקישיתוף מדיה וקבצים בנושא **לחמניית גבינה** בוויקישיתוף
* מתכון מצולם להכנת צ'יפה

הערות שוליים
------------

1. ↑  MASSA MADRE BLOG, האם אתם מכירים את ההיסטוריה של לחמניות הגבינה? גלו כאן!, באתר MASSA MADRE, ‏8 ביוני 2017 (בפורטוגזית)
2. ↑  מריה דולסה מירנדה, יום לחמניות הגבינה, באתר ESTADO DE MINAS degusta, ‏17 באוגוסט 2023 (בפורטוגזית)
**בית הכנסת של הרובע התחתון**, הוא בית כנסת מהמאה ה-19 בעיר אוג'וז שברפובליקה של אזרבייג'ן .

היסטוריה
--------

בית הכנסת של הרובע התחתון (באזרית: Aşağı məhəllə sinaqoqu**)** נבנה בשנת 1849 והיה בית הכנסת הראשון של היהודים ההרריים בעיירה.

זהו מבנה רחב ידיים, שלושה עשר מטרים רוחב ועשרים ושניים מטרים אורך, ובו אולם תפילה במרכזו שורת עמודים המחלקת אותו לשני חלקים שווים ועזרת נשים שנוספה בקומה השנייה במסגרת השיפוץ. לאורך הקיר החיצוני שלוש כניסות. המבנה מוקף חצר הדומה מאוד לחצר של מסגד.

בתקופת שלטונה של ברית המועצות, כאשר השימוש בו נאסר, שימש מבנה בית הכנסת כמחסן רהיטים וטבאק. בית הכנסת שוחזר על ידי יהודי המקום בין השנים 1992 - 1994. למרות שחלפו יותר ממאה וחצי, העמודים ששימשו לבניית בית הכנסת המקורי נותרו שלמים.

בית הכנסת פתוח ומארח את היהודים המקומיים ותיירים רבים.

ראו גם
------

* יהדות אזרבייג'ן
* בית הכנסת של הרובע העליון

קישורים חיצוניים
----------------

ויקישיתוף מדיה וקבצים בנושא **בית הכנסת של הרובע התחתון** בוויקישיתוף

הערות שוליים
------------

1. ↑  **Mountain Jews: Customs and Daily Life in the Caucasus**, UPNE, 2002, מסת"ב 978-965-278-315-8. (באנגלית)
2. ↑  Lower Quarter synagogue, dqdk.gov.az (באזרית)
מבנה האשך:  
1. עילית האשך  
2. ראש יותרת האשך  
3. האוניות של יותרת האשך  
4. הגוף של יותרת האשך  
5. הזנב של יותרת האשך  
6. הצינור של יותרת האשך
**תסביב אשך** (באנגלית: **Testicular torsion**) מצב בו האשך מסתובב סביב עצמו, בעקבות בעיה רפואית מולדת כלשהי או כתוצאה מחבלה ישירה, תנועה חדה, מאמץ וכדומה.
הסיבוב מכווץ את כלי הדם המזרימים את הדם לאשך, דבר שעלול לגרום למוות של רקמות האשך ואף להוביל לנמק.

זו תופעה שכיחה ומופיעה אצל כאחוז אחד מן הגברים בגילאים שונים. לרוב מופיעה אצל מתבגרים אך קיימת בגילאים מוקדמים ומאוחרים יותר. הסובלים מאשכים טמירים פגיעים יותר לתסביב.

תסביב אשך הוא מצב חירום כירורגי המצריך התערבות כירורגית מידית כיוון שהתסביב עלול לגרום לנמק. יש להגיע לאבחון רפואי בהקדם האפשרי ובמקרה של תסביב הטיפול הרפואי הוא ניתוח.

אבחון
-----

התופעה מתבטאת בכאב חריף, חד ופתאומי באשך או באזור הבטן התחתונה. האשך יהיה נוקשה ורגיש למגע באזור שק האשכים ותיתכן גם במקרים מסוימים בחילה, הקאה ועלייה של חום הגוף.
כמו כן, התופעה מאופיינת בהיעדר רפלקס כרמסטרי (רפלקס של שריר הכרימסטר שמושך את האשכים למעלה, אל תוך הגוף, בתגובה לגירויים שונים או שינויי טמפרטורה). צינור הזרע עשוי להראות מעובה. בלוטת יותרת האשך בדרך כלל משנה את מיקומה.

בעזרת בדיקת אולטרה סאונד ניתן לראות את מצב זרימת הדם לאשך (אם קיימת או לא קיימת זרימה).

טיפול
-----

תסביב אשך הוא מצב חירום כירורגי המצריך התערבות כירורגית מידית כיוון שהתסביב עלול לגרום לנמק. יש להגיע לאבחון רפואי בהקדם האפשרי ובמקרה של תסביב הטיפול הרפואי יהיה ניתוח שבמסגרתו מבצעים החזרה של האשך למצבו התקין ובכך מאפשרים הזרמת דם תקינה. לאחר מכן, מבצעים "קיבוע אשך" (orchiopexy) - מקבעים (תופרים) את האשך לרקמת האשך על מנת שהתופעה לא תחזור. לרוב מקבעים גם את האשך השני כדי למנוע אפשרות של תסביב באשך השני בעתיד.

הניתוח אפקטיבי רק אם יבוצע במהלך 4-6 שעות הראשונות מתחילת הופעת הסימפטומים. תוך 12 שעות - שיעור ההצלחה יורד ל-70%, בתוך 24 שעות יורד ל-20% הצלחה, לאחר 24 שעות יש 0 אחוז הצלחה לניתוח (כיוון שהאשך נפגע בצורה קשה הגורמת לחוסר תפקוד ודורש הסרה).

במקרה של חשד גבוה או ספק לגבי האבחון, הרופאים ינתחו את האשך על מנת לשלול אפשרות של תסביב; גם אם יתברר כי האשך תקין, יבוצע "קיבוע אשכים" כמניעה למקרה עתידי. ישנם מקרים נדירים אשר האשך מסתובב חזרה באופן טבעי - תהליך זה נקרא "Torsion detorsion".

סיבוכים
-------

תסביב האשך עלול לגרום לסיבוכים הבאים:

* **נזק לאשך ואף מוות של האשך**: אם המצב אינו מטופל תוך מספר שעות עלולה חסימת זרימת הדם לאשך לגרום נזק בלתי הפיך ואף למות האשך. אם הנזק לאשך חמור מאוד יהיה צורך לכרות אותו בניתוח.
* **עקרות**: במקרים מסוימים, נזק או אובדן האשך עלולים לפגוע בפוריות של הגבר וביכולתו להכניס נשים להריון.

ראו גם
------

* הידרוצלה
* מחלות ומומים באשך
* תסביב שחלה

קישורים חיצוניים
----------------

ויקישיתוף מדיה וקבצים בנושא **תסביב אשך** בוויקישיתוף
* אתר למנויים בלבד דוד בן מאיר, על מה יכולים לרמז כאבים באשך אצל ילדים, באתר הארץ, 30 ביולי 2014

הערות שוליים
------------

1. ↑  סיבוכים של תסביב האשך באתר מכבי שרותי בריאות.

**הבהרה:** המידע בוויקיפדיה נועד להעשרה בלבד ואינו מהווה ייעוץ רפואי.
**פדרו אנטוניו פורו סקואדה** (בספרדית: **Pedro Antonio Porro Sauceda**; נולד ב-13 בספטמבר 1999) הוא כדורגלן ספרדי, המשחק בעמדת המגן הימני בטוטנהאם הוטספר ובנבחרת ספרד.

קריירת מועדונים
---------------

פורו התחיל את הקריירה שלו בקבוצת הכדורגל המקומית "חימנסטיקו דון בניטו", ממנה עבר לזו של ראיו ואיקאנו, כאשר היה בן 16. ב-10 באוגוסט 2017, פורו הצטרף למחלקת הנוער של ז'ירונה, לאחר שדחה הצעות ממחלקות הנוער של ריאל מדריד, אתלטיקו מדריד ובאיירן מינכן.

ב-28 בנובמבר 2017, פורו ערך את הופעת הבכורה שלו בקבוצה הבוגרת בתיקו 1-1 נגד לבאנטה במסגרת גביע המלך הספרדי. חימשה ימים לאחר מכן, ערך את הופעת הבכורה שלו בקבוצת המילואים של המועדון, בתיקו 0-0 נגד אברו. ב-6 במאי 2018, פורו הבקיע את שער הבכורה שלו בניצחון 0–3 נגד ויאריאל ב'. ב-2 ביולי 2018, חתם על חוזה לארבע שנים במועדון. ב-31 בינואר 2019, הבקיע את שער הבכורה שלו בקבוצה הבוגרת בהפסד 1–3 לריאל מדריד, במסגרת הגביע.

ב-8 באוגוסט 2019, פורו חתם במנצ'סטר סיטי מהפרמייר ליג, ששילמה 11 מיליון פאונד תמורת כרטיס השחקן שלו. ארבעה ימים לאחר מכן, הושאל לריאל ואיאדוליד עד לסיום העונה.

ב-16 באוגוסט 2020, פורו הושאל לספורטינג ליסבון מליגת העל הפורטוגלית לשנתיים. בעונתו הראשונה, פורו זכה עם ספורטינג בדאבל, כאשר האליפות הייתה הראשונה של המועדון מזה 19 שנים. בסיום השנתיים, ספורטינג רכשה את כרטיס השחקן שלו מסיטי עבור 8 מיליון אירו.

ב-31 בינואר 2023 הושאל לטוטנהאם הוטספר מהפרמייר ליג עד לסיום העונה, עם אופציה לרכישה. בסיום העונה טוטנהאם מימשה את האופציה ושילמה תמורתו 45 מיליון אירו.

קריירה בינלאומית
----------------

במרץ 2021, פורו זומן לראשונה לסגל נבחרת ספרד, לקראת משחקי מוקדמות מונדיאל 2022. ב-28 במרץ, פורו ערך את הופעת הבכורה שלו בנבחרת בניצחון 1–2 נגד גאורגיה.

תארים
-----

ספורטינג ליסבון
* ליגת העל הפורטוגלית: 2020/2021
* הגביע הפורטוגלי: 2020/2021

קישורים חיצוניים
----------------

ויקישיתוף מדיה וקבצים בנושא **פדרו פורו** בוויקישיתוף

* פרופיל, באתר Transfermarkt
* פרופיל, באתר Soccerway
* פרופיל, באתר BDFutbol
* פרופיל, באתר WorldFootball.net
* פרופיל, באתר National Football Teams
* פרופיל, באתר FootballDatabase.eu
**בית הספר למשפטים באוניברסיטת סטנפורד** (באנגלית: **Stanford Law School**, או בקיצור **SLS**) הוא בית הספר למשפטים באוניברסיטת סטנפורד, אוניברסיטת מחקר פרטית ליד פאלו אלטו, קליפורניה, ארצות הברית. בית הספר הוקם בשנת 1893, והוא מדורג באופן קבוע בין שלושת בתי הספר המובילים למשפטים בארצות הברית על ידי "US News & World Report" מאז תחילת הדירוג בשנות ה-80 של המאה ה-20. במהלך המאה ה-21 בית הספר מדורג במקום השני וצמוד לבית הספר למשפטים באוניברסיטת ייל. בשנת 2021 שיעור הקבלה לבית הספר היה 6.28% – אחוז הקבלה הנמוך ביותר בארצות הברית לאחר בית הספר המקביל בייל. מאז 2019 ג'ניפר מרטינז (אנ') משמשת כדקאנית בית הספר.

בית הספר למשפטים בסטנפורד מעסיק יותר מ-90 חברי סגל במשרה מלאה ובמשרה חלקית וכולל למעלה מ-550 סטודנטים שלומדים לקראת תואר דוקטור במשפטים (JD).בית הספר מעניק גם ארבעה תארים משפטיים מתקדמים: תואר שני במשפטים (LL. M), תואר שני במשפטים (MSL), תואר שני במדעי המשפט (JSM), ודוקטור למדעי המשפט (JSD). מדי שנה מתחילים את הלימודים בבית הספר כ-180 סטודנטים חדשים – המספר הקטן ביותר מבין 14 בתי הספר למשפטים המובילים בארצות הברית ("T14 (אנ')").

בבית הספר למשפטים כמספר שופטים בולטים ובהם שאן אליאס וסנדרה דיי או'קונור, וויליאם רנקוויסט.

היסטוריה
--------

אוניברסיטת סטנפורד הציעה לראשונה תוכנית לימודים במשפטים בשנת 1893, ושני הפרופסורים הראשונים שלה למשפטים היו נשיא ארצות הברית לשעבר בנג'מין הריסון ונתן אבוט (אנ') מאוניברסיטת בוסטון. אבוט עמד בראש התוכנית החדשה והרכיב סגל קטן במהלך השנים שלאחר מכן. בשנותיה הראשונות, המחלקה למשפטים כללה בעיקר תוכניות לתואר ראשון ולימדה מספר רב של סטודנטיות נשים ובני מיעוטים (היספנים, אפרו-אמריקאים ועוד).

בשנת 1900 עברה המחלקה ממיקומה המקורי באולם אנסינה לאזור הצפון מזרחי של הקמפוס. בשנה זו נחנכה גם ספריית בית הספר. בשנת 1908 המחלקה הפכה לבית ספר, כחלק מתהליך התמקצעות.

לאחר סיום מלחמת העולם השנייה ב-1945 בית הספר התרחב מאוד ועבר מיקום בקמפוס שוב, ואף נפתחו מעונות סטודנטים (ב-1948). במהלך שנות ה-70 בית הספר עבר למיקומו הנוכחי.

בשנות ה-60 וה-70, בית הספר למשפטים שאף לגוון את תלמידיו עוד יותר, וכיום הוא נחשב לאחד מבתי הספר למשפטים בעלי היחס החיובי ביותר כלפי מיעוטים.

בשנות ה-80 ו-90 בית הספר הרחיב את העיסוק בסוגיות של משפט וטכנולוגיה, דיני איכות הסביבה, דיני קניין רוחני ומשפט בינלאומי.

קישורים חיצוניים
----------------

ויקישיתוף מדיה וקבצים בנושא **בית הספר למשפטים באוניברסיטת סטנפורד** בוויקישיתוף
* אתר האינטרנט הרשמי של בית הספר למשפטים באוניברסיטת סטנפורד
* בית הספר למשפטים באוניברסיטת סטנפורד, ברשת החברתית פייסבוק

* בית הספר למשפטים באוניברסיטת סטנפורד, ברשת החברתית אקס (טוויטר)

* בית הספר למשפטים באוניברסיטת סטנפורד, ברשת החברתית אינסטגרם

* בית הספר למשפטים באוניברסיטת סטנפורד, ברשת החברתית LinkedIn

הערות שוליים
------------

1. ↑  Wilson, George. "Ranking of Top Law Schools" (PDF).
2. ↑  "2023-2024 Best Law Schools". *usnews.com*.
3. ↑  "2021 Standard 509 Information Report (2021 First Year Class)".
4. 1 2  "History of Stanford Law School". Stanford Law School. נבדק ב-13 במרץ 2015. `{{cite web}}`:  (עזרה)
5. ↑  "Stanford University - School of Law".

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007594719405171
* ISNI: 0000 0001 2151 6047
* LCCN: n81144217
* NKC: ko2009537162
* VIAF: 125252063
* WorldCat: lccn-n81144217

 |
**אַבְרָהָם קַסְטְרוֹ** (בספרדית: **Abraham de Castro**‏; מת ב-1560) היה איש כספים יהודי עות'מאני ששימש כמנהל המטבעה של הסולטאן העות'מאני סלים הראשון ומילא תפקיד פעיל בפורים קהיר.

קורות חיים
----------

ייתכן שנולד בספרד, למשפחת דה קסטרו (אנ'), ייתכן שהוא הגיע למצרים בעקבות גירוש ספרד משנת 1492. במצרים העות'מאנית עלה קסטרו לגדולה חברתית, במיוחד בחוגי הממשלה הרשמיים. הוא חכר את המיסים על המכס והמסחר באלכסנדריה, ובשנת 1520, מינה סלים הראשון את אברהם קסטרו למנהל המטבעה. לאחר מינוי זה, דה קסטרו השתלב בכמה פעילויות פילנתרופיות למען יחידים ומוסדות במצרים. ב-1523 פעל קסטרו לגירושו של דוד הראובני ממצרים.

בעקבות עלייתו לשלטון של סולימאן המפואר, מונה פלוני אחמד פאשא (אנ') למושל (ביילרביי (אנ')) איילט מצרים. בשנת 1523 זמם פאשה להכריז על עצמו כשליט עצמאי, וביקש מאברהם קסטרו לטבוע את המטבעות עם שמו במקום זה של הסולטאן. קסטרו עזב בחשאי את מצרים ומיהר לאיסטנבול כדי להודיע לסולטאן על מזימתו של אחמד. הסולטאן קיבל אותו בכבוד רב והעניק לו מתנות יקרות. לאחר ששמע על מעשיו של קסטרו, איים אחמד פאשא לרצוח את כל היהודים בקהיר, אם כי טבח זה נמנע לאחר שאחמד פאשא נדקר למוות על ידי אחד הקצינים הזוטרים שלו, מה שהוביל לכך שהאירוע נודע מאוחר יותר כ"פורים קהיר". עד סוף שנות ה-30 של המאה ה-16 עבר קסטרו לירושלים, שם מילא תפקיד מרכזי בחברה היהודית בעיר, בעיקר בחייה הכלכליים, בעיקר בתחום הנדל"ן. דה קסטרו כנראה נשאר בירושלים עד מותו ב-1560. קיימות עדויות על כך שסייע במימון להקמת חומות ירושלים.

לקריאה נוספת
------------

* כל הפרק השני בספר Trading Nations: Jews and Venetians in the Early Modern Eastern Mediterranean מאת בנימן ארבל, עמודים 29–54 דן בתפקידיו במצרים ובסיוע שהעניק לבניית חומות ירושלים.

הערות שוליים
------------

1. ↑  הערך קַסְטְרוֹ באנציקלופדיה העברית כרך כ"ט, עמוד 959
2. ↑  "Castro, Abraham | Encyclopedia.com". *www.encyclopedia.com*.
3. ↑  "Castro, De, Family - JewishEncyclopedia.com". *www.jewishencyclopedia.com*.
4. ↑  Trading Nations: Jews and Venetians in the Early Modern Eastern Mediterranean, pages 32-34
**יאקוב בקר** (בגרמנית: **Jakob Becker**‏; ‏15 במרץ 1810 – 22 בדצמבר 1872) היה אמן גרמני, שהתפרסם בעיקר בזכות ציורי הז'אנר שלו של איכרים.

ביוגרפיה
--------

הוא נולד בדיטלהיים בוורמס, בנם של הפונדקאי אנדראס בקר ואשתו קתרין כריסטין והחל את לימודיו אצל פרנץ ניקולאוס יונג בוורמס. כשהיה בן 17 החל לעבוד כליתוגרף בפרנקפורט. כאן התיידד עם הצייר יעקב פורכטגוט דילמן ויחד איתו יצר ייצוג מדויק של פנורמת הריין ממיינץ לקלן.

בשנת 1833 נסע לדיסלדורף מטעם המכון הליתוגרפי כדי לצייר את הציור Die Chorknaben מאת תיאודור הילדברנדט על אבן. הוא נשאר בדיסלדורף ולמד באקדמיה לאמנות של דיסלדורף בין השנים 1833 עד 1841. הפרופסורים שלו היו יוהאן וילהלם שירמר ווילהלם שדו.

בשנת 1842 התמנה לפרופסור לציור ז'אנר וציור נוף בסטדל בפרנקפורט. גוטליב פאול ובר היה בין תלמידיו.

בשנת 1838 התחתן עם וולי מולר, אחותו של חברו וולפגנג מולר פון קוניגסווינטר, ולקח אותה לטיול של 4 שבועות דרך קלן וקובלנץ לוורמס ובהמשך לפרנקפורט. ואז התיישב בדיסלדורף. בנישואין נולדו ארבעה ילדים.

אומנות
------

בקר משויך לבית הספר לציור בדיסלדורף. כפרופסור הראשון לציור נוף וז'אנר, הוא חיפש את נושאיו באזורים הכפריים והתעניין במיוחד בבעיות החברתיות של האיכרים. הוא השתמש בפרטים מציאותיים ובמחווה רגשית רבה.

בקר התמסר לרומנטיזציה של נושאים, כולל הציור "הרוכב ואהבתו הקטנה" בשנת 1834, על פי בלדה של לודוויג אולנד.

בהשפעת חבריו הציירים פנה לציור נרטיבי. הקומפוזיציות של בקר מאופיינות לעיתים קרובות בקבוצות אנשים קשורות קשר הדוק שפותחו מהמתווה במסורת הנוצרית.

הוא היה פתוח גם להשפעות צרפתיות. בשנת 1858 הוא הציע לחלוק את הסטודיו שלו עם גוסטב קורבה אף על פי שנאלץ לסבול גסות רוח מהאמן הצרפתי - בקר קיבל חלק מההשפעות הסגנוניות שלו.

בקר לימד בהצלחה באקדמיה במשך שלושים שנה. כמה מתלמידיו הקימו את מושבת הציירים של קרונברג דור מאוחר יותר.

אחת היצירות הידועות ביותר שלו הייתה "משפחת איכרים מתפללת".

בקר נפטר בפרנקפורט ב-22 בדצמבר 1872.

מורשת
-----

מקום הולדתו של בקר, דיטלסהיים ליד וורמס, כיבד את הצייר בשמו של רחוב שנמצא בפאתי גאו-אודרנהיים באזור בנייה חדש.

קברו ממוקם בבית העלמין הראשי בפרנקפורט והוא קבר כבוד.

גלריה
-----

* 
* 
* 
* 
* 
*

קישורים חיצוניים
----------------

ויקישיתוף מדיה וקבצים בנושא **יאקוב בקר** בוויקישיתוף
* יאקוב בקר, באתר "Find a Grave" (באנגלית)

הערות שוליים
------------

1. ↑  Gilman, D. C.; Peck, H. T.; Colby, F. M. eds. (1905). "Becker, Jakob". New International Encyclopedia (1st ed.). New York: Dodd, Mead.
2. ↑  Historische Commission bei der königl. Akademie der Wissenschaften, **Allgemeine Deutsche Biographie, Bd. 46**, 1. München/Leipzig: Duncker & Humblot, 1902, Allgemeine Deutsche Biographie, עמ' 317

|  |  |
| --- | --- |
| בקרת זהויות עריכת הנתון בוויקינתונים | 
* GND: 119032082
* ISNI: 0000 0000 6674 8813
* KulturNav: d35a4fc0-3458-4e7e-8314-c0b2d77cba0f
* LCCN: nr88007097
* NLP: a0000003592786
* RKD: 5471
* ULAN: 500008966
* VIAF: 8188765
* WorldCat: lccn-nr88007097

 |
Il-78M
מפציץ מדגם Tu-22M3 מתקרב לנחיתה בבסיס. יולי 2010.
**בסיס דיאגילבו** (ברוסית: **Дягилево**) הוא בסיס אווירי במחוז ריאזאן, רוסיה הממוקם במרחק 3 ק"מ מערבית לעיר ריאזאן. משמש כמרכז אימונים לכוח המפציצים האסטרטגיים של רוסיה.

בשנת 1955 זה היה אחד מששת הבסיסים הסובייטיים היחידים שהיו מסוגלים לטפל במפציץ M-4 Myaishchev. ב-1967 היו בו 7 מטוסי Tupolev Tu-22 ששימשו לאימון. בשנת 1973 הועברו לכאן 2 מטוסי Tu-22M0. זה היה גם ביתם של 43 TsBPiPLS (מרכז 43 ליישום קרבי והכשרה של צוות אוויר) אשר כללה את המפציצים האסטרטגיים טופולב Tu-22m, Tu-95MS ומטוס האימוןTu-134UBL. בשנת 1985 חנה כאן גדוד המפציצים הכבדים ה-49, שהטיס מטוסי Tu-22M ו-Tu-95 ובסופו של דבר הפך לגדוד אימון. הגדוד ה-49 היה חלק ממרכז 43, ובסופו של דבר התפרק ב-1997.

עד 1994 הבסיס קיבל לשורותיו 24 מפציצי Tu-95K שהושבתו במסגרת אמנת START II. מספר מטוסי Tu-16, Tu-22 ו-M-4 נמצאים כאן באחסנה.

מוזיאון ריאזאן לתעופה ארוכת טווח נמצא בתחומי הבסיס.

קישורים חיצוניים
----------------

ויקישיתוף מדיה וקבצים בנושא **בסיס דיאגילבו** בוויקישיתוף

הערות שוליים
------------

1. ↑  Gordon, Yefim (1999). *Tupelov Tu-22 'Blinder' Tu-22M 'Backfire'*. Midland Publishing. ISBN 1-85780-065-6.
2. ↑  Butowski, Pyotr (Summer 2004). *International Air Power Review : Air Power Analysis: Russian Federation*. AIRtime Publishing, Inc.
3. ↑  Michael Holm, 49th Instructor Heavy Bomber Aviation Regiment, accessed August 2012.
פירוש נוסף ערך זה עוסק בהר בדרום פטגוניה. אם התכוונתם למשמעות אחרת, ראו פיצרוי.

**פיץ רוי** (בספרדית: **Fitz Roy**), הידוע גם כ**סרו צ'לטן** (**Cerro Chaltén**), הוא הר הממוקם ליד הכפר אל צ'לטן, בשדה הקרח הפטגוני הדרומי, על הגבול בין ארגנטינה וצ'ילה. ההעפלה הראשונה עליו הייתה על ידי שני אלפיניסטים צרפתיים, ליונל טריי וגואידו מניונה. ההר הוא בין ההרים המאתגרים ביותר מבחינה טכנית לטיפוס בעולם.

הוסכם בין ארגנטינה וצ'ילה שהגבול הבינלאומי יעבור מעל הפסגה המרכזית, אך חלק גדול של הגבול דרומית לפסגה נותר לא מוגדר. ההר משמש כסמלה של פרובינציית סנטה קרוס בארגנטינה והוא מופיע על דגלה.

גילוי
-----

פרנסיסקו מורנו ראה את ההר לראשונה ב-2 במרץ 1877. הוא קרא לו פיץ רוי, על שם רוברט פיצרוי, שהיה קפטן של ספינת המחקר הביגל ויחד איתה מיפה חלק גדול מקו החוף הפטגוני.

סרו פירושו בספרדית הר, וצ'לטן מגיע משפת טהואלצ'ה של ילידי המקום ופירושו "ההר המעשן".

טיפוס
-----

להר יש תדמית של "ultimate" (דרגת קושי טיפוס), למרות גובהו הממוצע (אמנם הוא ההר הגבוה ביותר בפארק הלאומי לוס גלסיירס, אך הוא פחות מחצי מגובהם של הפסגות הגבוהות בהרי ההימלאיה), וזאת כיוון שחלק גדול מהטיפוס על ענק גרניט הזה כרוך בטיפוס טכני ארוך ומאוד מורכב. בנוסף מזג האוויר עליו הוא בלתי צפוי ומסוכן.

ההר מושך אליו צלמים רבים הודות לצורתו המיוחדת.

עד לפיתוח הכפר אל צ'לטן ולהקמת נמל התעופה באל קלאפטה, הייתה הנגישות לאזור ההר קשה ביותר. כיום ניתן להגיע לעיירה אל צ'לטן בכל כלי תחבורה וממנה להמשיך בשביל הליכה באורך של כ-10 ק"מ המגיע עד למרגלות ההר.

גלריה
-----

* 
* 
* 
*

ראו גם
------

* הפארק הלאומי לוס גלסיירס

קישורים חיצוניים
----------------

ויקישיתוף מדיה וקבצים בנושא **פיץ רוי** בוויקישיתוף

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007534821505171
* LCCN: sh2001003373
* SUDOC: 171026535
* VIAF: 240080057
* WorldCat: viaf-240080057

 |
**כויאשק** (בגרינלנדית: **Kujalleq**) הוא אחד מחמשת מחוזות גרינלנד, המחוז הוא הרביעי בגודל אוכלוסייתו בגרינלנד ומתגוררים בו כ-6,439 תושבים, כ-3,050 מהם בבירת המחוז קאקורטוק שהיא העיר הרביעית בגודלה בגרינלנד; שטח המחוז כ-32,600 קמ"ר והוא המחוז הקטן ביותר בגרינלנד מבחינת שטח, אך למרות זאת, לשם השוואה שטחו כמעט זהה לשטחה של הולנד, וקטן משטח דנמרק רק בכ-10,000 קמ"ר.

מחוז כויאשק הוקם ב-1 בינואר 2009 באיחוד של שלושה מחוזות שנשאו את שם היישוב הגדול ביותר בהם למחוז אחד גדול כחלק מרפורמה שנעשתה בחלוקה המנהלית של גרינלנד שחלקה מחדש את האי לחמישה מחוזות גדולים והפארק הלאומי צפון מזרח גרינלנד במקום מספר רב יותר של מחוזות קטנים, כמו כן נוסף למחוז שטח שהיה שייך למחוז אחר בעבר; המועצה של מחוז כויאשק מורכבת מחמישה-עשר חברים הנבחרים בבחירות הנערכות אחת לארבע שנים.

גאוגרפיה
--------

כויאשק הוא המחוז הדרומי ביותר בגרינלנד והיחיד שנמצא כולו מדרום לחוג-הארקטי מכיוון שכולו שוכן מתחת לקו-הרוחב 66.5°N.

למחוז גבול אחד בלבד עם מחוז סרמרסוק השוכן מצפון לו, בדרום המחוז פוגש ים לברדור הנמצא לחופו המערבי את צפון האוקיינוס האטלנטי שלחופו המזרחי, חופי המחוז והאזור המיושב בו הרריים מאוד ופיורדים רבים חורצים אותו, בדומה לשאר האזורים בגרינלנד ההתיישבות במחוז מרוכזת לאורך החוף ובקצות הפיורדים.

באופן ייחודי לשאר גרינלנד התנאים במישורים שמצפון לעיר נארסאק שהיא העיר התשיעית בגודלה בגרינלנד מבחינת אוכלוסייה, מאפשרים גידול תוצרת חקלאית מועטה ואף 31 מתוך 53 חוות הכבשים הרשומות בגרינלנד נמצאות באזור זה.

### אקלים

בשל מיקומה הצפוני של גרינלנד שורר בה אקלים קוטבי, אך מכיוון וכל שטחו של מחוז כוייאשק נמצא מדרום לחוג-הארקטי תנאי מזג האוויר בו נוחים יותר ואף האדמה בקצה הדרומי של גרינלנד.

אינה קפאת-עד, ובשל כך מתאפר לגדל בה מעט גידולים חקלאיים כדלעיל.

נוף במחוז כויאשק

תחבורה
------

### יבשתית

בשונה משאר גרינלנד, במחוז כויאשק, בעיקר בסביבת הערים נארסאק וקאקורטוק ישנן מעט דרכי עפר למעבר רכבי שטח גם מחוץ לרחובות היישובים, בעונת החורף התחבורה בדרכים המעטות ובכלל, תיעשה בעיקר על ידי אופנוע שלג.

### אווירית

מכיוון שאין דרכים המקשרות ממקום למקום עיקר התחבורה בין הערים במחוז ולשאר גרינלנד נעשית באמצעות טיסה או מעבורות ואף מתבצעות טיסות מסוק יומיות על ידי אייר גרינלנד מהמנחת בנארסאק לנמל התעופה נארסארסואק הנמצא בקרבתה (יחסית) ומשמש לטיסות פנימיות ואף לטיסות לקופנהגן בדנמרק ורייקיאוויק באיסלנד; הצעה לבניית נמל תעופה בינלאומי חדש בקרבת קאקורטוק נדחתה בין היתר מחשש שהדבר יוביל לסגירת נמל התעופה נרסארסואק ולפיטור העובדים בו.

### ימית

הפיורד שלחופו שוכנת נארסאק משמש כנמל טבעי עמוק, וממנו יוצאת המעבורת Arctic Umiaq לעיר אילוליסאט שבמחוז אוואנאטה, בחודשי החורף בהם הפיורד קופא, מתחילה המעבורת את מסלולה בנמל קאקורטוק המשמש כתחנה במסלול הרגיל.

שפה
---

במחוז כויאשק מדברים בתת-ניב מקומי של גרינלנדית מערבית - כַּלׇשִׂיסוּט (Kalaallisut) אך בשל מיקומו של המחוז בו נפגשים החופים המערבי והמזרחי, במחוז כויאשק יש המדברים אף בניב המזרחי - טוּנוּמִיסוּט (tunumiusut); כמו כן אף על פי שדנית כבר אינה השפה הרשמית בגרינלנד היא מובנת ומדוברת על ידי רוב התושבים.

ראו גם
------

* מחוזות גרינלנד
* גרינלנד
* מחוזות דנמרק

קישורים חיצוניים
----------------

ויקישיתוף מדיה וקבצים בנושא **מחוז כויאשק** בוויקישיתוף
* 

* אתר האינטרנט הרשמי של מחוז כויאשק (בגרינלנדית ובדנית)
* מחוז כויאשק, ברשת החברתית פייסבוק

* מחוז כויאשק, ברשת החברתית LinkedIn

* מחוז כויאשק, סרטונים בערוץ היוטיוב